Sandton - Wikipedia

# Sandton

### vanuit Wikipedia, die vrye ensiklopedie.

Sandton

Sandton is 'n dorp in die noorde van die metropolitaanse gebied van Groter Johannesburg (provinsie Gauteng, Suid-Afrika). Die naam is 'n kombinasie van twee voorstede, Sandown en Bryanston, wat albei na plekke in die Verenigde Koninkryk vernoem is.

## [wysig] Geskiedenis

### [wysig] 1960's

Die munisipaliteit het in 1969 ontstaan, toe Johannesburg in noordelike rigting uitgebrei. Sandton was aanvanklik 'n oorwegend residensiële voorstad, wat hoofsaaklik uit klein eiendomme bestaan het.

### [wysig] 1990's

Ná die val van "apartheid" en die vestiging van die nuwe politieke bedeling het Sandton 'n deel van die Munisipaliteit Johannesburg geword en beskik dus sedertdien nie meer oor sy eie munisipale bestuur nie.

## [wysig] Finansiële en sakesentrum

Sandton het ná die neergang van Johannesburg se oorspronklike sakekern, wat een van die brandpunte van misdaad geword het [1], tot Suid-Afrika se nuwe finansiële sentrum en Johannersburg se belangrikste sakegebied ontwikkel. Nogtans het net een van Suid-Afrika se vier grootste banke, Nedbank, sy hoofkwartier na Sandton verskuif. Desondanks het die voorstad baie van Suid-Afrika se "nuwe geld" gelok, en naas beleggingsbanke en finansiële konsultante het ook Johannesburg se effektebeurs in die laat 1990's sy kantore na Sandton verskuif.

Sandton huisves die kongresentrum Sandton Convention Centre, een van die grootstes op die vasteland van Afrika, waar onder meer die Wêreldspitsberaad oor Volhoubare Ontwikkeling in Augustus 2002 plaasgevind het.

## [wysig] Toerisme en kleinhandel

Sandtonstad (Engels: Sandton City), een van die grootste winklsentrums in Afrika, is een van die besienswaardighede in die voorstad. Saam met Nelson Mandelaplein beskik die sentrum oor 144 000 vierkante meter totale winkeloppervlakte, wat van hom die grootste van sy soort in die suidelike halfrond maak. Sandton is ook die belangrikste bestemming vir sakereisigers in die metropolitaanse gebied van Johannesburg en bied 'n reeks vyfsterhotelle.

## [wysig] Verwysings

1. ↑ National Geographic Magazine, April 2004: Johannesburg, besoek op 8 Februarie 2007

Ontsluit van "http://af.wikipedia.org../../../s/a/n/Sandton.html"

Kategorieë: Johannesburg | Gauteng | Dorpe in Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English